સારાંશ માટે દસ્તાવેજ: સૌરાષ્ટ્રના દેવભૂમિ દ્વારકા, જામનગર, પોરબંદર, અમરેલી સહિતના જિલ્લાઓમાં છેલ્લા 24 કલાકમાં અતિભારે વરસાદ થયો છે.

સતત પડી રહેલા વરસાદને કારણે અનેક ગામડાંઓમાં પાણી ભરાઈ ગયાં છે અને કેટલીક જગ્યાએ એનડીઆરએફની મદદ લેવી પડી છે.  

પોરબંદર જિલ્લાના કુતિયાણાની આસપાસના વિસ્તાર અને ઘેડ પંથકમાં અતિભારે વરસાદને કારણે જનજીવન પ્રભાવિત થયું છે. 

રાજ્યના અનેક વિસ્તારોમાં છેલ્લા અઠવાડિયાથી પડી રહેલા વરસાદને કારણે મગફળી, બાજરા, જુવાર અને કપાસના પાકને નુકસાનની શક્યતા છે. 

નવરાત્રીની શરૂઆતમાં વરસાદ 

હવામાન વિભાગે ગુજરાતના કેટલાક વિસ્તારમાં બે દિવસ સુધી ભારેથી અતિભારે વરસાદની આગાહી કરી છે. 

હવામાન વિભાગ પ્રમાણે બનાસકાંઠા, પાટણ, મહેસાણા, સાબરકાંઠા અને સુરેન્દ્રનગરમાં ભારેથી અતિ ભારે વરસાદ પડવાની શક્યતા છે. 

એ સિવાય ગાંધીનગર, અરવલ્લી, મોરબી, રાજકોટ, જામનગર અને કચ્છ વિસ્તારમાં ભારેથી અતિભારે વરસાદની આગાહી કરવામાં આવી છે.

હવામાન વિભાગ દ્વારા કહેવામાં આવ્યું છે કે કચ્છ અને આસપાસના વિસ્તારો પાસે ડિપ્રેશન સર્જાતાં ગુજરાત અને રાજસ્થાનની સરહદે આવેલા વિસ્તારોમાં 30 સપ્ટેમ્બર અને 1 ઑક્ટોબરે વરસાદ પડી શકે છે.

જોકે, 2 ઑક્ટોબરથી વરસાદ હળવો થશે. હવામાન વિભાગે બીજી ઑક્ટોબરે પંચમહાલ, દાહોદ, છોટા ઉદેપુર, નર્મદા, ભરૂચ, અમરેલી, ગીર સોમનાથમાં હળવાથી મધ્યમ વરસાદની આગાહી કરી છે. 

આ જ વિસ્તારોમાં આ અઠવાડિયે થોડો વરસાદ પડી શકે તેવી શક્યતા જાહેર કરવામાં આવી છે. 

ઉત્તર ગુજરાત અને દક્ષિણ રાજસ્થાનમાં 36 કલાક દરમિયાન 30-40 કિલોમિટરથી લઈને 50 કિલોમિટર પ્રતિ કલાકની ઝડપથી પવન ફૂંકાવાની શક્યતા છે.

આવતા 12 કલાક સુધી માછીમારોને દરિયામાં ન જવાની સલાહ આપવામાં આવી છે.

દ્વારકા, પોરબંદરમાં અનરાધાર

સમાચાર એજન્સી પીટીઆઈ મુજબ રવિવારે સૌરાષ્ટ્રના પોરબંદર, રાજકોટ, જૂનાગઢ, મોરબી અને દ્વારકા જિલ્લામાં ભારે વરસાદ વરસ્યો હતો.

હવામાન વિભાગે જાહેર કરેલા આંકડા મુજબ છેલ્લા 24 કલાકમાં સૌથી વધારે વરસાદ દ્વારકા જિલ્લાના ભાણવડમાં પડ્યો છે. 

દ્વારકામાં છેલ્લા 24 કલાકમાં સરેરાશ 181 મિલિમિટર જેટલો વરસાદ પડ્યો છે.

જીએસટીવીના અહેવાલ મુજબ અમદાવાદના ગ્રામ્ય વિસ્તારોમાં રવિવારે ધોધમાર વરસાદ વરસ્યો છે. એ સિવાય મોરબીમાં બે દિવસથી વરસાદ વરસી રહ્યો છે.

પીટીઆઈ પ્રમાણે રાજકોટમાં રવિવારે ભારે વરસાદને કારણે પાણીમાં કાર તણાઈ જતા ત્રણ લોકો ડૂબી ગયા હતા. 

એ સિવાય ગીર સોમનાથ જિલ્લામાં બોટ...\nદસ્તાવેજની સમાન ભાષામાં સારાંશ:
ગુજરાતના અનેક વિસ્તારોમાં અતિભારે વરસાદ થયો છે. જેનાથી જનજીવન પ્રભાવિત થયું છે અને ખેડૂતોને પાકમાં મોટું નુકસાન જવાની ભીતિ છે.